****

 **Parys Christelike Skool**

 **Onafhanklike Laerskool**

 **NPO NOMMER: 119/023**

 **SELFOON: 079 780 6611 LANDLYN:056 811 3300**

 **Nuusbrief 22 – 17 Junie 2014**

Liewe Ouers

**Eksamen:** leerders skryf nog hierdie week eksamen. Ons leerders moet onthou om hulle vrae deeglik deur te lees en te dink voordat hulle skryf. Aanhouer wen!

**Baie dankie:** hartlike dank aan ons ouers wat altyd bereid is om skenkings te maak vir P.C.S.Baie dankie ook aan Luiz De Ponte vir die heerlike pizzas wat ons Vrydag ontvang het met die pizza en pantoffeldag. Ons leerders het die dag baie geniet

**Jaarblaaie:** daar is nog jaarblaaie van 2013 te koop in die kantoor teen R100-00.

**Kosverkope:** graad 2 hou Vrydag 27 Junie hulle kosverkope. Heerlike ribburgers sal verkoop word teen

R15-00 elk. Voltooi asseblief meegaande bestelvorm en stuur terug skooltoe.

**Rugby:** baie geluk aan Michael du Plessis, Louis Viljoen en Christo de Rebeira wat verlede Saterdag teen HTS Springs 0/14 rugby gespeel het. Hulle neem aanstaande Saterdag deel aan die semi-finale. P.C.S. wens julle sterkte toe!

**Heerlike warm sjokoladedag**: lekkerrrrrrr…….koue dae!!!! Ons wil 24 Junie aan ons leerders warm sjokolade verkoop. Die koste sal R3-00 wees. Leerders moet net asseblief hulle eie bekertjie van die huis afbring.Donasies van “Hot chocolate” sal baie waardeer word.

**Uitstappie:** leerders wat nog Saterdag 21 Junie op die Dinosaur uitstappie wil gaan, moet asseblief hulle geld en toestemminsgbrief terug bring skooltoe.

**P.C.S. OUERKOMITEE BIED AAN:**  Romantica Masker Bal die 16de Augustus 2014 om 18:00. Kaartjies is R250.00 per paartjie en sluit in ‘n 3 gang maaltyd. Daar is kaartjies vir kinders beskikbaar teen R50.00. Dit sluit in toesig en ‘n ete vir die kinders. Kaartjies is beskikbaar by die kantoor.

**Skooltye:** skooltye sal dieselfde wees vir hierdie week en volgende week. Skool kom elke middag om **13:00** uit.Vrydag **27 Junie** sal die skool **om 11:00 sluit**.

**Gedagte van die week: “**Ek is die lig vir die wêreld. Wie My volg sal nooit in die duisternis lewe nie, maar sal die lig hê wat lewe gee.” (Joh.8 :12)

**Program vir die week:**

Maandag Opening 07:45 - 08:00

Dinsdag Hulpklas alle vakke 13:00 -13:30

Woensdag Hulpklas alle vakke 13:00 - 13:30

 Dans 15:00 - 16:00

 Ballet 16:00 -17:00

Donderdag Hulpklas alle vakke 13:00 - 13:30

Rekenaars Gr R – 7 15:00 - 16:30

Vrydag Skool verdaag 13:00

Seëngroete

\_\_\_\_\_\_\_\_\_\_\_\_\_\_

Mev. V. Koch

(Hoof van P.C.S.)

* Klein genoeg om te groei . . . groot genoeg om vrug te dra -